
SCHOUTSREKENINGEN ARA BRUSSEL
inv. nr. 2814
periode 1401

========================================================
periode 24 augustus 1401 - 31 october 1401
========================================================

041.1.2.1

TOTELPAGINA ARA BRUSSEL REKENKAMERS ROLREKENINGEN 2814

========================================================

041.1.2.2

Dit is die rekeninge JANS VAN GEMERT ONDERSCOUTHEITEN VAN DEN BOSCH onder JONCHEER GHERIJT VAN BERGHEN DEN HOGENSCOUTHEIT VAN DEN BOSCH voirs. ingaende opten xxiiii dach van augusto iint jair ons heren MCCCC ende een ende weder uytgaende opten lesten dach van october int jair ons heren voirscreven drie aude scilde voir ii gulden twe peter voir iii gulden iii francken voir iiii gulden hollants ende den hollantse gulden voit lii groten ende den nyen gulden gelres voir xxxvi groten gerekent

Dits tontfaen JANS VAN GHEMERT voirs. binnen den tide voirscreven

inden rsten van HEINKEN DEN PAPEN om dat hi geslagen hadde HEINKEN DEN BECKER mit enen hout dair af gebetert om ii gulden hollants
item HEIN BACKEN aengewonnen mitten vonnisse v gulden

stempel Archives du Royaume de Belgique

item DIRC BUC VAN DER SPORCT die ahd gewondt DIRC VRANCKEN SOEN VAN BERLIKEN dair af gebetert om v gulden
item GODSCALC VAN DER SPORCT die had gewondt HEINEN VRANCKEN SOEN VAN BERLIKEM dair af gebetert v gulden
item HANNEKEN VAN DEN WATER die had een mes getogen op RUBKEN VAN OS dair af gebetert om i gulden
item die selve HANNEKEN om dat hi sijn mes getogen had op HERMAN TYMMERMAN dair af gebetert om i gulden
item WILLEM ZOMER had sijn mes getogen op PAUWELS VAN OS dair af gebetert om i gulden
item HERMAN TYMMERMAN om dat hi sijn mes getrect had op HANNEKEN VAN DEN WATER dair af gebetert om i gulden
item ontfaen van LEMKENS huysraet VAN GEFFEN die vercoft waert overmids dat hi enen doetslach hadde helpen doen in HANNEKEN SCEYVEL biden scoutheit van den Bosch om xvi nye gulden gelres maken xi gulden hollants ende iiii groten
item van AERNTS huys VAN GEFFEN die hantdedich was aen den voirs. doetslacht ende dair over gericht waert uyt welken huys men jaerlix geldende was des heren tijns ende vi pont payments siaers vercoft biden hogenscouheit van den Bosch om xviii gulden


item van WOUTER VAN SCAERDENBERGHE ende van ii knechen van Engelen die geparlement hadden tegen CEELKEN VAN GEFFEN te Hintam dair af geiffent biden hogenscoutheit van den Bosch om x gulden

=============================================================

041.1.2.3

Summa van den ontfaen lx gulden hollants iiii groten vleems

Dit is dat uytgeven JANS VAN GHEMERT voirs. binnen den tide voirscreven

inden irsten gegegen WILLEKEN VAN KEENT ridende mit mijnre genediger vrouwen brieven aen die stat van den Bosch opten lesten dach van augusto te teergelde ii francken maken iij gulden hollants viiij groten
item THIJSKEN den messagier te riden met mijnre vrouwen brieven ten Bosch aen den hogenscoutheit aldair v dage in septembris ii francken maken iij gulden viiij groten
item COUDENBERCH brenger deser cedelen te gaen mit mijnrevrowuen brieven aen die LOMBARDE VAN DEN BOSCH xxvi dage in septembris ii nye gelres gulden maken i gulden ende xxii groten
item PETER VAN EPEN ridende mit mijnrevrouwen brieven aen den scoutheit ende stat van den Bosch iii dage in october ii francken maken iij gulden viiij groten
item HANSEN brenger der cedelen haestelic lopende mit mijnre vrouwen brieven aen JACOB VAN VLADERACKEN ten Bosch nde van ii dagen die men hem sculdich as van afterstelle x dage in octobris ii francken maken iij gulden viiij groten
item THIJSKEN messagier gesonden mit mijnre vrouwen brieven aen den DROSSAERT VAN BRABANT ten Bosch xix dage in october ii francken maken iij gulden viiij groten
item PETER VAN DER BORCH messagier haestelic lopende mit mijnre vrouwen brieven aen den DROSSAERT VAN BRABANT ten Bosch des maendages voir Sinte Symon ende Judendach ii gulden
item den hangdief van enen gericht over AERT VAN GEFFEN enen auden scilt maken ij gulden vii groten
item enen bode geseten van mijnre genediger VROUWEN wegen VAN BRABANT aen den HEER VAN ERKEL bi bevele die drossaert gegeven dair af i nye gulden gelres maken j gulden x groten
item noch enen bode geseten aen den GREVE VAN MEGEN mit mijnre genediger vrouwen brieven gegeven den selven xii groten

=============================================================

041.1.2.4  

item gegeven den GREVE VAN CLEVE van sijnre pensien van den termijn van bamis lestleden xxv peter maken xxxvij gulden
item gegeven LEMKEN VAN GEFFEN dair sijn huysraet voir vercoft was bi bevele mit mijnre vrouwen brieven xvi nye gelres gulden maken xi gulden iiii groten




Summa van den uytgeven lxx gulden hollants xvi groten vlems
 - daarnaast staat met andere hand geschreven: lxxj gulden hollants ii groten
Summa van den ontfaen was lx gulden hollants iiii groten vlems
resten opten utgeven den ontfaen x gulden hollants xxiiii groten vlems

==============================================================

041.1.2.5

stempel 2814 - geschreven: 1401 en no.2814 - JANS VAN GHEMERT ONDERSCOUTHEIT VAN DEN BOSCH - etiketten 2814 en 989 ?

==============================================================

            EINDE VAN DIT INVENTARISNUMMER

==============================================================



 


